CELEX: 31998D0547
Language: el
Date: 1998-09-22 00:00:00
Title: 98/547/ΚΕΠΠΑ: Απόφαση του Συμβουλίου της 22ας Σεπτεμβρίου 1998 που εκδίδεται βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για τη μελέτη σκοπιμότητας διεθνών αστυνομικών επιχειρήσεων προς επικουρία των αλβανικών αρχών

Avis juridique important

|

31998D0547

98/547/ΚΕΠΠΑ: Απόφαση του Συμβουλίου της 22ας Σεπτεμβρίου 1998 που εκδίδεται βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για τη μελέτη σκοπιμότητας διεθνών αστυνομικών επιχειρήσεων προς επικουρία των αλβανικών αρχών  

Επίσημη Εφημερίδα αριθ. L 263 της 26/09/1998 σ. 0001 - 0002

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Σεπτεμβρίου 1998 που εκδίδεται βάσει του άρθρου Ι.4 παράγραφος 2 της συνθήκης για την Ευρωπαϊκή Ένωση, για τη μελέτη σκοπιμότητας διεθνών αστυνομικών επιχειρήσεων προς επικουρία των αλβανικών αρχών (98/547/ΚΕΠΠΑ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο Ι.4 παράγραφος 2,τη δήλωση για τη Δυτικοευρωπαϊκή Ένωση (ΔΕΕ) που περιέχεται στην τελική πράξη που υπογράφηκε όταν εκδόθηκε η συνθήκη για την Ευρωπαϊκή Ένωση,Εκτιμώντας:ότι η ΔΕΕ μελετά τη σκοπιμότητα ενδεχόμενων επιλογών για διεθνείς αστυνομικές επιχειρήσεις προς επικουρία των αλβανικών αρχών 7ότι, λόγω των πρόσφατων εξελίξεων στην Αλβανία, καθίσταται περισσότερο επείγουσα η εκτίμηση της σκοπιμότητας και της καταλληλότητας των επιλογών αυτών,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η Ευρωπαϊκή Ένωση ζητά από τη ΔΕΕ να ολοκληρώσει επειγόντως τη μελέτη της για τη σκοπιμότητα ενδεχόμενων επιλογών για διεθνείς αστυνομικές επιχειρήσεις στην Αλβανία, προς επικουρία των αλβανικών αρχών να αποκαταστήσουν το νόμο και την τάξη στη χώρα αυτή.Άρθρο 2 Η παρούσα απόφαση κοινοποιείται στη ΔΕΕ σύμφωνα με τα συμπεράσματα που εκδόθηκαν από το Συμβούλιο στις 14 Μαΐου 1996 σχετικά με τη διαβίβαση εγγράφων της Ευρωπαϊκής Ένωσης στη ΔΕΕ.Άρθρο 3 Η παρούσα απόφαση αρχίζει να ισχύει την ημερομηνία της έκδοσής της.Δημοσιεύεται στην Επίσημη Εφημερίδα.Βρυξέλλες, 22 Σεπτεμβρίου 1998.Για το ΣυμβούλιοΟ ΠρόεδροςW. SCHάSSELΔήλωση της δανικής αντιπροσωπείας Σύμφωνα με το τμήμα Γ της απόφασης που εκδόθηκε από το Ευρωπαϊκό Συμβούλιο του Εδιμβούργου στις 11 και 12 Δεκεμβρίου 1992, η Δανία δεν συμμετέχει στην κατάρτιση και εφαρμογή των αποφάσεων και δράσεων της Ένωσης που έχουν επιπτώσεις σε θέματα άμυνας.Η δανική κυβέρνηση αποφάσισε ότι η Δανία δεν θα συμμετάσχει στην απόφαση του Συμβουλίου για τη μελέτη σκοπιμότητας διεθνών αστυνομικών επιχειρήσεων προς επικουρία των αλβανικών αρχών.Σύμφωνα με την απόφαση του Εδιμβούργου, η Δανία δεν θα εμποδίσει την ανάπτυξη στενότερης συνεργασίας μεταξύ των κρατών μελών σε αυτόν τον τομέα. Κατά συνέπεια, η παραπάνω θέση δεν αποτελεί εμπόδιο στην έκδοση της απόφασης του Συμβουλίου.